२०२२ आयसीसी पुरुष ट्वेंटी२० क्रिकेट विश्वचषक

२०२२ आयसीसी पुरुष टी२० विश्वचषक ही आठवी आयसीसी पुरुष टी२० विश्वचषक स्पर्धा, ऑस्ट्रेलियामध्ये ऑक्‍टोबर आणि नोव्हेंबर २०२२ मध्ये खेळवली गेली. मूलतः, ही स्पर्धा २०२० मध्ये होणार होती, तथापि, जुलै २०२० मध्ये, आंतरराष्ट्रीय क्रिकेट परिषद (ICC) ने पुष्टी केली की कोविड-१९ साथीच्या आजारामुळे स्पर्धा पुढे ढकलण्यात आली आहे. ऑगस्ट २०२० मध्ये, आयसीसीने देखील पुष्टी केली की २०२२ मध्ये ऑस्ट्रेलिया पुनर्रचित स्पर्धेचे आयोजन करेल, टी२० विश्वचषक २०२१ मध्ये भारतात नियोजित होता, परंतु नंतर तो युएई आणि ओमानमध्ये हलवण्यात आला.  २१ जानेवारी २०२२ रोजी, आयसीसीने स्पर्धेसाठीचे सर्व सामने निश्चित केले. यजमान ऑस्ट्रेलिया गतविजेते देखील होते.

पहिल्या उपांत्य फेरीत न्यू झीलंडचा सात गडी राखून पराभव केल्यानंतर, अंतिम फेरीत पोहोचणारा पाकिस्तान हा पहिला संघ ठरला. दुसऱ्या उपांत्य फेरीत, इंग्लंडने भारतावर दहा गडी राखून विजय मिळवला. दोन्ही संघ त्यांचे दुसरे आयसीसी पुरुष टी२० विश्वचषक विजेतेपद जिंकण्याचा विचार करत होते. अंतिम सामन्यात, इंग्लंडने पाकिस्तानचा पाच गडी राखून पराभव करून दुसऱ्यांदा आयसीसी पुरुष टी२० विश्वचषक जिंकला. सॅम कुरनला सामनावीर आणि मालिकावीर म्हणून घोषित करण्यात आले.

पार्श्वभूमी
एप्रिल २०१८ मध्ये, आयसीसीने जाहीर केले की ही स्पर्धा पूर्वनियोजित २०२१ आयसीसी चॅम्पियन्स ट्रॉफीची जागा घेईल. १ जानेवारी २०१९ पासून सदस्य संघांदरम्यान खेळल्या जाणाऱ्या ट्वेंटी२० सामन्यांना आयसीसीने संपूर्ण आंतरराष्ट्रीय दर्जा दिल्यानंतर हे घडले.

ऑक्टोबर २०१९ मध्ये, असे नोंदवले गेले की आयसीसी, टी२० विश्वचषक पात्रता रद्द करू शकते, ज्याचा उपयोग टी२० विश्वचषक स्पर्धेसाठी पात्रता मार्ग म्हणून केला गेला असता. त्यामुळे, २०२० आयसीसी पुरुष टी२० विश्वचषक स्पर्धेतील बारा संघ आणि पात्रता स्पर्धेतील चार संघ २०२२ च्या टी२० विश्वचषक स्पर्धेत प्रवेश करतील. २३ जानेवारी २०२० रोजी, आयसीसीने स्पर्धेसाठी पात्रतेच्या संपूर्ण तपशीलाची पुष्टी केली. मे २०२० मध्ये, आयसीसीने भारतीय क्रिकेट नियामक मंडळाला (बीसीसीआय) सांगितले की, बीसीसीआयने या स्पर्धेसाठी भारत सरकारकडून कर सवलत मिळवून न दिल्याने, ते भारताकडून यजमानपदाचे अधिकार काढून घेण्याचे अधिकार राखून ठेवतात.

जुलै २०२० मध्ये, जेव्हा कोविड-१९ महामारीमुळे स्पर्धेच्या मागील आवृत्तीचे पुनरावलोकन केले जात होते, तेव्हा क्रिकेट ऑस्ट्रेलियाचे अध्यक्ष अर्ल एडिंग्स यांनी सुचवले की ऑस्ट्रेलिया ऑक्टोबर २०२१ मध्ये त्या स्पर्धेचे आयोजन करू शकेल आणि भारत एक वर्षानंतर २०२२ मध्ये ही स्पर्धा आयोजित करेल. आयसीसीने देखील पुष्टी केली की ऑस्ट्रेलिया किंवा भारत, मूळतः २०२० आणि २०२१ मध्ये होणाऱ्या स्पर्धेचे यजमान, २०२२ च्या स्पर्धेचे यजमानपद भूषवतील. 

संघ आणि पात्रता
२०२१ आयसीसी पुरुष टी२० विश्वचषकाच्या सुपर १२ टप्प्यात पोहोचलेले बारा संघ २०२२ स्पर्धेसाठी आपोआप पात्र ठरले. अफगाणिस्तान, ऑस्ट्रेलिया, बांगलादेश, इंग्लंड, भारत, पाकिस्तान, न्यू झीलंड आणि दक्षिण आफ्रिका या सर्व संघांनी २०२१ च्या स्पर्धेतील कामगिरी आणि १५ नोव्हेंबर २०२१ नुसार त्यांच्या  क्रमवारीच्या आधारे या स्पर्धेच्या सुपर १२ टप्प्यासाठी थेट पात्र ठरले. नामिबिया, स्कॉटलंड, श्रीलंका आणि वेस्ट इंडीज या सर्व संघांना स्पर्धेच्या गट टप्प्यात स्थान देण्यात आले.

उर्वरित चार स्थाने प्रत्येकी दोन जागतिक पात्रता स्पर्धेतील अव्वल दोन संघ घेतील.  जागतिक पात्रता स्पर्धेमध्ये एकूण १६ संघ असतील; २०२१ आयसीटी पुरुष टी२० विश्वचषक स्पर्धेतील तळाचे चार संघ (आयर्लंड, नेदरलँड्स, ओमान आणि पापुआ न्यू गिनी), पुढील चार सर्वोच्च क्रमांकाचे आंतरराष्ट्रीय टी२० संघ (झिम्बाब्वे, नेपाळ, संयुक्त अरब अमिराती आणि सिंगापूर), आणि आठ प्रादेशिक फायनलमधून प्रगती करणारे संघ.  जागतिक पात्रता अ स्पर्धेमधून, आयर्लंड आणि संयुक्त अरब अमिरातीने टी२० विश्वचषक स्पर्धेमध्ये स्थान मिळवले. युएईने जागतिक पात्रता अ जिंकून टी२० विश्वचषक स्पर्धेच्या अ प्रवेश मिळविला, तर आयर्लंडला ब गटात स्थान देण्यात आले. ग्लोबल क्वालिफायर बी टूर्नामेंटमधून नेदरलँड्स आणि झिम्बाब्वे हे टी२० वर्ल्ड कपसाठी पात्र ठरणारे अंतिम दोन संघ बनले. झिम्बाब्वेने टी२० ग्लोबल क्वालिफायर बी स्पर्धा जिंकून विश्वचषकाच्या गट ब मध्ये स्थान मिळविले, तर नेदरलँड्सला अ गटात स्थान देण्यात आले.

+पात्रता मार्गदिनांक स्थान जागा पात्र संघयजमान संघ७ ऑगस्ट २०२०१२०२१ आयसीसी पुरुष टी२० विश्वचषक(यजमान संघाला वगळून मागील स्पर्धेतील पहिले ११ संघ)नोव्हेंबर २०२१ युएई  ओमान११ग्लोबल क्वालिफायर ए१८–२४ फेब्रुवारी २०२२ ओमान२ग्लोबल क्वालिफायर बी११–१७ जुलै २०२२ झिम्बाब्वे२एकूण १६

जागतिक पात्रता
जागतिक पात्रता स्पर्धेमध्ये २०२१ ट्वेंटी२० क्रिकेट विश्वचषक स्पर्धेतील क्रमवारीतील सर्वात खालचे चार संघ, क्रमवारीतील चार सर्वोत्कृष्ट संघ जे आधीच विश्वचषक किंवा पात्रता फेरीसाठी पात्र नाहीत; आणि प्रादेशिक पात्रता फेरीतील आठ संघ यांचा समावेश असेल. २४ मार्च २०२० रोजी, आंतरराष्ट्रीय क्रिकेट परिषदने (ICC) ने पुष्टी केली की ३० जून २०२० पूर्वी होणाऱ्या सर्व आयसीसी पात्रता स्पर्धा कोविड-१९ महामारीमुळे पुढे ढकलण्यात आल्या आहेत. डिसेंबर २०२० मध्ये, आयसीसी ने महामारीच्या व्यत्ययानंतर पात्रता मार्ग अद्यतनित केला.

ऑगस्ट २०२१ मध्ये, आयसीसीने पुष्टी केली की कोविड-१९ महामारीमुळे पूर्व आशिया-प्रशांत पात्रता रद्द करण्यात आली आहे. परिणामी, फिलिपाईन्सने पूर्व आशिया-प्रशांत प्रदेशातील सर्वोच्च क्रमांकाचा संघ म्हणून जागतिक पात्रता स्पर्धेमध्ये प्रवेश केला. ऑक्टोबर २०२१मध्ये,  आशिया पात्रता गट ब स्पर्धादेखील साथीच्या रोगामुळे रद्द करण्यात आली, हॉंगकॉंगने सर्वोच्च क्रमांकाचा संघ म्हणून प्रगती केली.  युरोपियन पात्रता स्पर्धेच्या प्रादेशिक अंतिम फेरीत, जर्सीने त्यांचे पहिले चार सामने जिंकून जागतिक पात्रता स्पर्धेमध्ये आपली प्रगती निश्चित केली. युरोपियन गटातूनही पुढे जाण्यासाठी जर्मनी निव्वळ धावगती दराने इटलीच्या पुढे दुसऱ्या स्थानावर राहिला. बहरीनने आशिया पात्रता अ गटात विजेतेपद मिळविले, निव्वळ धावगतीनुसार कतारच्या अगदी पुढे राहिला. अमेरिका पात्रता स्पर्धेमध्ये,  युनायटेड स्टेट्स पहिले पाच सामने जिंकल्यानंतर जागतिक पात्रता स्पर्धेमध्ये पोहोचणारा त्या गटातील पहिला संघ बनला. त्यांच्याबरोबर कॅनडा सामील झाले, ज्याने अमेरिका पात्रता गटात दुसरे स्थान पटकावले. युगांडाने आफ्रिका पात्रता स्पर्धेचा प्रादेशिक अंतिम सामना जिंकून जागतिक पात्रता फेरीत अंतिम स्थान मिळवले.

+पात्रता मार्ग दिनांक स्थान जागा पात्र संघ२०२१ आयसीसी पुरुष टी२० विश्वचषक(आधीच्या स्पर्धेतील तळाचे चार संघ)नोव्हेंबर २०२१ युएई  ओमान ४आयसीसी आंतरराष्ट्रीय टी२० चॅम्पियनशिप 
(क्रमवारीतील सर्वात अग्रेसर परंतु आधीच पात्र न ठरलेले संघ)४प्रादेशिक पात्रताआफ्रिका१७-२० नोव्हेंबर २०२१ रवांडा१अमेरिका७-१४ नोव्हेंबर  अँटिग्वा आणि बार्बुडा२आशिया २३–२९ ऑक्टोबर २०२१ कतार (गट अ)१रद्द  मलेशिया (गट ब )१पूर्व आशिया-प्रशांतरद्द  जपान१युरोप१५-२१ ऑक्टोबर २०२१ स्पेन २एकूण १६

सामना अधिकारी
३ ऑक्टोबर २०२२ रोजी, आयसीसीने या स्पर्धेसाठी सामनाधिकारी आणि मैदानावरील पंचांची नावे घोषित केली.

सामना अधिकारी
  डेव्हिड बून
  ख्रिस ब्रॉड
  रंजन मदुगले
  अँडी पायक्रॉफ्ट

पंच

  क्रिस ब्राउन
  अलिम दर
  कुमार धर्मसेना
  मराईस इरास्मुस
  क्रिस गॅफने
  मायकेल गॉफ
  ॲड्रायन होल्डस्टॉक
  रिचर्ड इलिंगवर्थ
  रिचर्ड केटलबोरो
  नितीन मेनन
  अहसान रझा
  पॉल रायफेल
  लँग्टन रुसेरे
  रॉड टकर
  जोएल विल्सन
  पॉल विल्सन

संघ

१ सप्टेंबर २०२२ रोजी, ऑस्ट्रेलिया हा स्पर्धेसाठी त्यांचा संघ जाहीर करणारा पहिला संघ होता.

ठिकाणे
१५ नोव्हेंबर २०२१ रोजी, आयसीसीने सामन्यांचे आयोजन करणाऱ्या ठिकाणांची यादी जाहीर केली. यजमान शहरे पुढीलप्रमाणे होती : ॲडलेड, ब्रिस्बेन, गिलॉन्ग, होबार्ट, मेलबर्न, पर्थ आणि सिडनी. उपांत्य फेरीचे सामने सिडनी क्रिकेट मैदान आणि ॲडलेड ओव्हल येथेपार पडले, तर अंतिम सामना मेलबर्न क्रिकेट मैदानमध्ये खेळविला गेला.

+ॲडलेडब्रिस्बेनगिलॉन्गॲडलेड ओव्हलद गब्बाकार्डिनिया पार्कक्षमता: ५५,३१७क्षमता: ४२,०००क्षमता: २६,०००200px200px200pxहोबार्टबेलेराइव्ह ओव्हलक्षमता: २०,०००200pxपर्थ मेलबर्न सिडनी पर्थ स्टेडियममेलबर्न क्रिकेट मैदानसिडनी क्रिकेट मैदानक्षमता: ६१,२६६क्षमता: १००,०२४क्षमता: ४८,६०१200px200px200px

 बक्षिसाची रक्कम 
३० सप्टेंबर २०२२ रोजी, आयसीसीने स्पर्धेसाठी बक्षीसाची रक्कम जाहीर केली.
 टप्पा  बक्षिसाची रक्कम (US$)  संघ/सामने  एकूण विजेते  $१.६ दशलक्ष  १  $१,६००,००० उपविजेते  $८००,०००  १  $८००,००० उपांत्य फेरीतील पराभूत संघ $४००,००० प्रत्येकी  २  $८००,००० "सुपर १२" सामना जिंकल्याबद्दल बोनस  $४०,००० प्रती सामना  ३०  $१,२००,००० "सुपर १२" टप्प्यात बाद होणारा संघ  $७०,००० प्रत्येकी ८  $५६०,००० "पहिल्या फेरीतील" सामना जिंकल्याबद्दल बोनस  $४०,००० प्रति सामना  १२  $४८०,००० "पहिल्या फेरीतून" बाद होणारे संघ  $४०,००० प्रत्येकी  ४  $१६०,००० एकूण  $५,६००,०००

सराव सामने

पहिली फेरी
२१ मार्च २०२२ रोजी, आयसीसीने आयर्लंड आणि युएईच्या सामन्यांच्या तारखा जाहीर केल्या.

 पात्रता  देश २०२१ आयसीसी पुरुष टी२० विश्वचषक(मागील स्पर्धेतील ९ ते १२व्या स्थानावरील संघ क्रमवारीनुसार)     जागतिक पात्रता स्पर्धेमधून प्रगती(सर्वोच्च ४ संघ)    

गट अ

गट ब

सुपर १२
 पात्रता  देश २०२१ आयसीसी पुरुष टी२० विश्वचषक(मागील स्पर्धेतील सर्वोच्च ८ संघ आयसीसी क्रमवारीनुसार)         पहिल्या फेरीतून अग्रेसर(सर्वोच्च ४ संघ)    

गट १

गट २

बाद फेरी

उपांत्य सामने

अंतिम सामना

 आकडेवारी 
प्रत्येक श्रेणीतील अव्वल पाच (किंवा पाचव्या क्रमांकावर असलेले सर्व) सूचीबद्ध केले आहेत.

 सर्वाधिक धावा 
फलंदाजसामनेडावधावासरासरीस्ट्रा रेसर्वोत्कृष्ट१००५०४६ विराट कोहली६६२९६९८.६६१३६.४०८२*०४२५८ मॅक्स ओ'दाउद८८२४२३४.५७११२.५५७१*०२२२८ सूर्यकुमार यादव६६२३९५९.७५१८९.६८६८०३२६९ जोस बटलर६६२२५४५.००१४४.२३८०*०२२४७ कुशल मेंडिस८८२२३३१.८६१४२.९५७९०२१७१०स्रोत: ईएसपीएन क्रिकइन्फो

 सर्वाधिक बळी 
गोलंदाजसामनेडावबळीषटकेइकॉसरासरीडावात सर्वोत्तमस्ट्रा रे४गडी५गडी वनिंदु हसरंगा८८१५३१६.४११३.२६३/८१२.४०० सॅम कुरन६६१३२२.४६.५२११.३८५/१०१०.४०1 बास डी लिड८७१३२२७.६८१३.००३/१९१०.१०० ब्लेसिंग मुझाराबानी८७१२२६७.६५१६.५८३/२३१३.०००५ गोलंदाज११स्रोत: ईएसपीएन क्रिकइन्फो

नोंदी

संदर्भयादी

बाह्यदुवे
 मालिका मुख्यपान इएसपीएन क्रिकइन्फोवर

*